Konami|  |
| Forma | Akcinė bendrovė |
| Pramonė | Kompiuteriniai ir videožaidimai, pramogos |
| Įkurta | 1969 m. kovo 21 d. |
| Įkūrėjas (-ai) | Kagemasa Kōzuki |
| Centrinė būstinė | Minatas, Tokijas, Japonija |
| Svarbiausi darbuotojai | Kagemasa Kozuki (pirmininkas)Takuya Kozuki (prezidentas) |
| Produktai | *Metal Gear*  *Pro Evolution Soccer*  *Castlevania**Chouseishin**Contra**Dance Dance Revolution**FlatOut**Gradius**Silent Hill**Suikoden**Teenage Mutant Ninja Turtles**Winning Eleven**Yu-Gi-Oh* |
| Įplaukos | Didėjimas ¥ 229,9 mlrd. (2017 m.) |
| Pelnas | Didėjimas ¥ 26 mlrd. (2017 m.) |
| Darbuotojų | 4606 (2017 m.) |
| Tinklalapis | konami.com |

**Konami** – Japonijos bendrovė, kurianti ir platinanti kompiuterinius žaidimus, viena pirmaujančių šalyje. Be kompiuterinių žaidimų, įmonė prekiauja kolekcionuojamomis kortomis, anime, tokusacu, lošimų automatais, pačinko automatais bei žaidimų automatais.

Tarp garsiausių įmonės žaidimų serijų yra „Suikoden", „Castlevania", „Contra", „Dance Dance Revolution", „Metal Gear", „Pro Evolution Soccer" ir „Silent Hill", „Frogger", „Gradius", taip pat kolekcionuojamų kortų žaidimas „Yu-Gi-Oh!".

Istorija
--------

„Konami" kompanija buvo įkurta Kamegasos Kodzukio 1969 m. kovo 21 d. Tojonakoje (Osakoje). Pradžioje specializavosi muzikos automatų nuomoje ir remonte. 1973 m. pradėjo prekybą žaidimų automatais ir jiems skirtais žaidimais. Pavadinimas *Konami* kilo nuo „Konami Industry Co." įkūrėjų Kagemasa **Ko**zuki, Yoshinobu **Na**kama, Hiro **M**atsuda ir Shokichi **I**shihara vardų. 1982 m. „Konami" žengė į namų žaidimų konsolių rinką, JAV rinkai išleisdama žaidimų konsolei Atari 2600. Kitais metais pasirodė namų kompiuteriui MSX skirtų įmonės žaidimų, o 1985 m. ir – Nintendo Entertainment System.

1991 m. birželio mėn. įmonės būstinė buvo perkelta į Tokiją. Įmonę XX a. 9-ajame deš. išgarsino išleistos „Contra" ir „Castlevania" žaidimų serijos.

2001 m. rugpjūčio mėn. „Konami" investavo į kitą kompiuterinių žaidimų kūrėją „Hudson Soft", kuri vėliau tapo konsoliduota dukterine įmone.

2015 m. pavasarį žiniasklaidoje buvo girdėti atgarsiai apie nesutarimus tarp „Konami" valdybos ir vyriausiojo žaidimų dizainerio Hideo Kojima. Kovo viduryje bendrovė savo internetinėje svetainėje nuo visų produktų pašalino Kojimos studijos „Kojima Productions" pavadinimą. Ilgai netruko iki kol studija buvo išformuota. Po šio įvykio, balandžio 24 d. „Konami" liovėsi prekiavusi savo vertybiniais popieriais Niujorko vertybinių popierių biržoje. Išverstame interviu laikraščiui „Nikkei", publikuotame sekantį mėnesį, naujai paskirtas „Konami Digital Entertainment" generalinis direktorius Hideki Hayakawa pareiškė, jog „Konami" persiorientuos į žaidimų mobiliesiems įrenginiams rinką, teigdamas, jog „mobilieji įrenginiai yra žaidimų ateitis".

Kritika ir kontroversijos
-------------------------

### „Silent Hills" ir susitraukusi kompiuterinių žaidimų gamyba

Devintosios „Silent Hill" franšizės dalies „Silent Hills" kūrimas buvo staiga atšauktas 2015 m. balandžio mėn. be jokio viešo pareiškimo, nepaisant kritikų pripažinimo susilaukusio žaidžiamo turinio anonso „P.T." Valandos po pranešimo „Konami" liovėsi prekiavusi savo vertybiniais popieriais Niujorko vertybinių popierių biržoje. Žaidimo atšaukimą sukritikavo prie žaidimo dirbęs režisierius ir scenaristas Guillermo del Toro, pavadinęs tai „nesąmone".

„Konami" generalinis direktorius Hideki Hayakawa paskelbė, kad – išskyrus keletą išimčių – „Konami" nustos gaminti konsolinius žaidimus ir, vietoje to, sutelks dėmesį į žaidimų mobiliesiems įrenginiams platformą – tokį sprendimą smarkiai kritikavo kompiuterinių žaidimų bendruomenė. Tačiau „Konami" JK bendruomenės vadovas Graham Day paneigė teiginius, kad įmonė pasitraukė iš konsolių pramonės.

### „Kojima Productions"

2015 m. kovo 3 d. „Konami" paskelbė, kad jie uždarinės atskiras studijas, ypač „Kojima Productions". Anot vidinių šaltinių, kalbos apie restruktūrizavimą pasklido dėl Hideo Kojima ir „Konami" nesutarimų. Netrukus Hideo Kojima vardas buvo pašalintas iš visos rinkodarai skirtos medžiagos bei įmonės darbuotojų sąrašo įmonės internetinėje svetainėje.

Vėliau tais metais „Konami" teisinis skyrius uždraudė Hideo Kojimai atsiimti geriausio veiksmo nuotykių kūrinio apdovanojimą už žaidimą „Metal Gear Solid V: The Phantom Pain" apdovanojimų „The Game Awards 2015" ceremonijoje. Kai apie tai buvo paskelbta viešai renginio metu, auditorija nustelbė tokius „Konami" veiksmus. Renginį vedęs Geoff Keighley išreiškė savo nusivylimą „Konami" veiksmais. Aktoriui Kiefer Sutherland priėmus apdovanojimą Kojimos vietoje, choras atliko dainą iš žaidimo „Quiet’s Theme", šitaip pagerbiant ceremonijoje negalėjusį dalyvauti Kojimą. Po keleto dienų Kojima paliko „Konami" ir naujai įsteigė „Kojima Productions", šįkart kaip nepriklausomą įmonę.

#### „Metal Gear Solid V"

Bendrovė buvo plačiai sukritikuota už tai, kad žaidimo „Metal Gear Solid V: Phantom Pain" kompiuterinę versiją platino su disku, kuriame tebuvo 8 MB „Steam" diegimo programa, o žaidėjai turėjo atsisiųsti 28 GB sveriantį žaidimo turinį.

### Elgesys su esamais ir buvusiais darbuotojais

2015 m. rugpjūčio mėn. japonų verslo dienraštis „Nikkei" išplatino reportažą apie blogas darbo sąlygas įmonės darbovietėse Japonijoje. Remiantis darbuotojų pasakojimais, įmonėje buvo įvestos kelios darbuotojų elgsenos vertinimo praktikos, kaip antai stebėjimo kameros koridoriuose, sekančios darbuotojų veiksmus, ar laiko kontrolės sistema, prižiūrinti, kad darbuotojai po pertraukos laiku sugrįžtų prie darbų. Darbuotojų, kurie viršydavo leistiną pertraukai skirtą laiką, pavardės viešai būdavo iškabinamos įmonės patalpose. Laikraštyje taip pat buvo rašoma, jog techninės priežiūros ar saugos darbuotojai, pripažinti „nenaudingais", būdavo perkeliami į kitas pareigas. Tokios prastos darbo sąlygos siekė dar 2010 metus, kuomet dėka jų buvo sukurtas itin komerciškai vykęs žaidimas mobiliesiems „Dragon Collection". Tokios žemos gamybos išlaidos (nedidesnės negu 1 mln. JAV dol.) lėmė tai, jog kompanijos viduje susitraukė mažiau pelninga imta laikyti tradicinių konsolinių žaidimų gamyba.

Logotipai
---------

* 1981–19861981–1986
* 1986–1998 (kursyvu)1986–1998 (kursyvu)
* 1998–2003 (be kursyvo)1998–2003 (be kursyvo)
* 2003–dabar2003–dabar

Išnašos
-------

1. ↑  „Article 12—KONAMI CES BROCHURE (1983)". *VIDEO-GAME-EPHEMERA.com*.
2. ↑  „MSX software catalog (1983-1986)". *Konami Group Homepage* (japonų). Suarchyvuotas originalas 1996-11-08.
3. ↑  „MSX software catalog (1987-1990)". *Konami Group Homepage* (japonų). Suarchyvuotas originalas 1996-11-08.
4. 1 2  What Is Going on With the Business of Konami?
5. ↑  Crecente, Brian (2015-05-14). „Konami CEO: 'Mobile is where the future of gaming lies'". *Polygon* (amerikiečių anglų). Nuoroda tikrinta 2016-03-07.
6. ↑  Smith, Dave. „What it's like to play the best game of 2014, which is about to disappear forever in 2 days". *Business Insider*. Nuoroda tikrinta 2015-12-24.
7. ↑  Orland, Kyle. „Discontinued PS4 horror demo P.T. worth hundreds on eBay". *Ars Technica*. Nuoroda tikrinta 2015-12-24.
8. ↑  Crecente, Brian. Konami CEO: 'Mobile is where the future of gaming lies'. Polygon. Nuoroda tikrinta 2018-02-11.
9. ↑  Usher, William. Konami Will Stop Making Console Games, Report Says. Cinemablend. Nuoroda tikrinta 2018-01-29
10. ↑  Knapp, Mark. Konami Shares Financial Outlook for Gaming. Gamerant. retrieved on January 29, 2018
11. ↑  McFerran, Damien. Konami’s Creating A New Castlevania, But It’s Not Coming To Consoles. Nintendo Life. Nuoroda tikrinta 2018-04-25.
12. ↑  Evangelho, Jason. Konami: 'Our Commitment To AAA Console Games Has Never Changed'. Nuoroda tikrinta 2018-02-09.
13. ↑  „Announcing Official Organizational Restructuring and Personnel Changes". *Konami-digital-entertainment.hk*. Suarchyvuotas originalas 2017-07-04. Nuoroda tikrinta 2017-11-09. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
14. ↑  Ollie, Barder. „Understanding What Has Really Happened At Konami". *Forbes.com*. Nuoroda tikrinta 2015-12-23.
15. ↑  Kain, Erik. „Konami Cuts Hideo Kojima From 'Metal Gear' Promo Materials". *Forbes*. Nuoroda tikrinta 2015-12-23.
16. ↑  Tach, Dave. „Konami prevented Kojima from attending the Video Game Awards, host says". *Polygon*. Nuoroda tikrinta 2015-12-04.
17. ↑  Matulef, Jeffrey. „Konami blocked Hideo Kojima from attending The Game Awards". *Euro Gamer*. Nuoroda tikrinta 2015-12-04.
18. ↑  „Metal Gear Solid 5: The Phantom Pain PC disc only contains Steam installer". *VG247.com*.
19. ↑  „Metal Gear Solid V PC disc contains just the Steam installer". *TechnoBuffalo*.
20. ↑  Julian Benson. „Metal Gear Solid V's PC Disc Doesn't Actually Have The Game On It". *Kotaku UK*.
21. ↑  „Des employés dénoncent les conditions de travail chez Konami" (prancūzų). Les Echos. 2015-08-03.
22. ↑  „Konami : le grand déballage a commencé". gamekult.com. 2015-08-03.

Nuorodos
--------

* Oficiali svetainė